পড়ুয়া অনুযায়ী স্কুলে শিক্ষক সংখ্যা কত? রিপোর্ট তলব শিক্ষা দফতরের

কলকাতা: সাম্প্রতিক এক রিপোর্ট অনুযায়ী, রাজ্যের বেশ কিছু সরকারি স্কুলে কমে গিয়েছে পড়ুয়া সংখ্যা। আর সেই ক্ষেত্রে দেখা যাচ্ছে, পড়ুয়া সংখ্যা কমলেও সেই স্কুলে শিক্ষক সংখ্যা অনেকটাই বেশি। আবার কিছু ক্ষেত্রে দেখা যাচ্ছে, পড়ুয়া সংখ্যা বেশি কিন্তু শিক্ষক সংখ্যা কম। আর এই সন্দেহ দূর করতে, প্রতিটি স্কুলের কি অবস্থা তা পুঙ্খানুপুঙ্খু জানতে প্রতিটি স্কুলের কাছে রিপোর্ট তলব করা হল। সেই রিপোর্টে উল্লেখ করতে হবে স্কুলে কতজন পড়ুয়া রয়েছে , এবং কতজন শিক্ষক রয়েছে।

আরও পড়ুন: মমতাকে বহিষ্কার, কংগ্রেসের ভুল ছিল, প্রায়শ্চিত্ত করতে হচ্ছে: প্রদীপ ভট্টাচার্য

সরকারের নজর রয়েছে মূলত পঞ্চম থেকে দ্বাদশ শ্রেণী পর্যন্ত। সেই রিপোর্ট আগে দেখতে চায় বিকাশ ভবন। স্কুলগুলিতে স্পষ্টত নির্দেশ দেওয়া হয়েছে পড়ুয়া সংখ্যায় এবং শিক্ষক সংখ্যা উল্লেখ করতে হবে। পাশাপাশি, দ্বাদশ এবং একাদশ শ্রেণির জন্য আলাদাভাবে সাইন্স, কমার্স এবং আর্টস এই তিনটি বিভাগে কতজন পড়ুয়া রয়েছে এবং সেই অনুপাতে কত জন শিক্ষক রয়েছে তা রিপোর্টে উল্লেখ করতে হবে। এই সব রিপোর্ট জমা পড়বে শিক্ষা দফতরে। সংশ্লিষ্ট স্কুলের প্রধানশিক্ষককে এ বিষয়ে জেলা স্কুল পরিদর্শকের কাছে রিপোর্ট জমা দিতে হবে। সেই রিপোর্টই আবার জেলা স্কুল পরিদর্শকের মাধ্যমে জমা পড়বে বিকাশ ভবনে। সে কারণে একটি নির্দিষ্ট ফর্মও পাঠানো হচ্ছে স্কুলগুলিকে।

শুধুমাত্র তাই নয়, রিপোর্টে আরও উল্লেখ করতে হবে কতগুলি শূন্য পদ রয়েছে স্কুলে শিক্ষক নিয়োগের জন্য।

দেখুন অন্য খবর

Powered by embed youtube video and how to stop gamstop